Jordanija
Jordanija (arab. الأردن‎ = Al-ʾUrdunn), oficialiai Jordanijos Hašimitų Karalystė (arab. المملكة الأردنية الهاشمية = Al-Mamlakah al-ʾUrdunniyyah Al-Hāshimiyyah) – valstybė Artimuosiuose Rytuose. Šiaurėje ribojasi su Sirija, šiaurės rytuose – su Iraku, rytuose ir pietuose – su Saudo Arabija, vakaruose – su Palestinos Vakarų Krantu ir Izraeliu. Pietvakariuose Jordanija prieina prie Raudonosios jūros Akabos įlankos. Sostinė ir didžiausias miestas – Amanas.